ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk en kk kk en kk kk kk kk kk kk kk kk kk kk kk en kk kk kk kk kk kk kk ru kk kk kk kk kk kk krc kk kk kk en kk kk kk ru kk kk kk kk kk kk kk kk hu kk ru bg kk de kk kk
Жайылымды көлдете суару жұмысы жүзеге аспақшы
«Рухани жаңғыру» кабинеті ашылды
Күні: 15.12.2017, 192 рет оқылды
Бүгін Жәнібек аудандық жастармен жұмыс жөніндегі ресурстық орталықта аудан әкімінің 2017 жылғы 10 қарашадағы №18 шешімімен «Рухани жаңғыру» бағдарламасының кабинеті ашылып, оған аудан әкімі Азамат Сафималиев бастаған аудандық мәслихаттың хатшысы, әкімінің орынбасарлары, аппарат басшысы, қоғамдық ұйымдардың өкілдері қатысты. Кабинеттің жұмысы жөнінде аталған орталықтың кеңесші-маманы, кабинеттің менеджері Мөлдір Әбдірешева кеңінен түсінік берді. Оның айтуынша, аудан көлемінде «Рухани жаңғыру» бағдарламасын жүзеге асырудың тұжырымдамалық құрылымы жасақталған. Ол төрт кіші бағдарламадан тұрады, олардың жетекшілері мен менеджерлері бекітілген. «Рухани жаңғыру» бағдарламасы аясында «Аудан күніне» орай оздырылған іс-шаралар, «Туған жер» бағдарламасы негізінде аудан, ауылдық округтер бойынша атқарылған меценаттық жұмыстар, сондай-ақ бағдарлама аясында әлеуметтік желілерде, аудандық газетте жарияланған мақала-материалдар жеке-жеке папкілерге топтастырылған. Алдағы уақытта төрт кіші бағдарлама бойынша семинарлар өткізу, бейнефильмдер түсіру, «Туған жер» бағдарламасы бойынша келесі жылы ауылдық округтерде атқарылатын жұмыстар қабырғадағы баннерде жан жақты көрініс тапқан.
Кабинеттің жұмысымен танысқан аудан басшысы оның алдағы жоспар-жобаларына сәттілік тіледі.
Күні: 15.12.2017, 136 рет оқылды
Бүгін Жәнібек ауданының әкімі Азамат Сафималиев аудандық ардагерлер кеңесінің төрағасы, еңбек ардагері Амангелді Уәлиевті 77 жасқа толуына орай қабылдап, оған құрмет көрсетті.
-Сіз осы кемелдікке тың жігер, жарқын көңілмен келіп отырсыз. Халқымызда «Қарттары бар ел – қазыналы ел» деген нақыл сөз бар. Ауданымыздың өркендеп, гүлденуіне көп жылдар бойы қосқан үлесіңізге, кісілік келбетіңіз бен азаматтық тұлғаңызға дән ризамыз. Сіз өнегелі еңбегіңізбен, тындырымды ісіңізбен және қарапайым да парасатты мінезіңізбен үлкен абырой-беделге ие болудасыз. Біз Сізді туған күніңізбен құттықтай отырып, деніңізге саулық, отбасыңызға амандық, ғұмырыңыз ұзағынан, көрер қуанышыңыз молынан болсын деп тілейміз!-деген Азамат Сафималиұлы Амангелді Мырзағалиұлына құттықтау хат пен естелік сыйлықты салтанатты түрде табыс етті.
Қабылдау барысында аудандық қоғамдық кеңестің төрағасы Бекет Әліпқалиев пен аудандық мәслихаттың хатшысы Тахир Қадимов А.Уәлиевке өздерінің ізгі тілектерін арнады.
Күні: 15.12.2017, 160 рет оқылды
Бүгін Жәнібек аудандық мәдениет үйінде Тәуелсіздік күніне арналған салтанатты жиын өтті. Алдымен келушілер фойеде мерекеге байланысты жасақталған оқушылардың қолөнер бұйымдары, кітап және фотосуреттер көрмесімен танысты. Жиында аудан әкімі Азамат Сафималиев жиналған қауымды еліміздің ұлттық мерекесі – Тәуелсіздік күнімен шын жүректен құттықтап, дендеріне саулық, отбасыларына амандық, бақ-береке тіледі. Содан кейін ол ел Тәуелсіздігінің 26 жылдығына орай еңбектері еленген бір топ азаматтар мен азаматшаларға ҚР Ауыл шаруашылығы министрлігінің «Еңбек ардагері» медалін, Батыс Қазақстан облысының Құрмет грамотасын, ҚР Білім және ғылым министрі Е.Сағадиевтің Алғыс хатын, аудан әкімінің Алғыс хатын, БҚО Денсаулық сақтау басқармасының басшысы Қ.Төсекбаевтың Алғыс хатын, аудандық орталық ауруханаға жаңа автокөліктің кілтін салтанатты жағдайда табыс етті. Азамат Сафималиұлы, сондай-ақ аудан бойынша 2017 жылдың сала үздіктерін «Еңбек ардагері», «Білім саласының үздігі», «Телерадио және байланыс саласының үздігі», «Кәсіпкерлік саласының үздігі», «Спорт саласының үздігі, «Ауыл шаруашылығы саласының үздігі», «Үздік меценат», «Құқыққорғау саласының үздігі», «Әлеуметтік саланың үздігі», «Мәдениет саласының үздігі», «Қаржы саласының үздігі» аталымдарымен марапаттап, олардың иықтарына лента тақты.
Мерекелік жиын соңы аудан көркемөнерпаздарының концерттік бағдарламасына жалғасты.
«Шахмат – ақыл-ой спорты
Күні: 15.12.2017, 174 рет оқылды
Қазақстан Республикасының Президенті Н.Назарбаевтың  «Болашаққа бағдар:рухани жаңғыру»  атты бағдарламалық мақаласынан туындайтын «Туған жер» бағдарламасы аясында ұрпақтар сабақтастығын нығайту, шахмат ойынын насихаттау, ойыншылардың деңгейін көтеру мақсатында  аудандық мектептен тыс жұмыстар орталығының шахматшылар үйірмесінің тәрбиеленушілері және аудан ардагерлерінің қатысуымен «Шахмат – ақыл-ой спорты» атты кездесу кеші ұйымдастырылды.
Шарада аудандық білім беру бөлімінің басшысы Миранбек Ибатов, аудандық ардагерлер кеңесінің төрағасы  Амангелді Уәлиев сөз сөйлеп, қатысушыларды ҚР тәуелсіздігінің 26 жылдық мерекесімен құттықтады.
Республикалық, облыстық турнирлердің жеңімпаздары, тәжірибелі шахмат шеберлері  Серік Масанов, Батый Есмұхамбетов, Құрмет Шаматов және Ардақ Қуанғалиевалар туралы арнайы слайд тамашаланған соң,  олар орталықтың тәрбиеленушілеріне шахмат ойынынан шеберлік сыныптарын көрсетіп, бір мезгілді ойын сеанстарын өткізді, -дейді аудандық мектептен тыс жұмыстар  орталығы директорының  оқу-тәрбие жұмысы жөніндегі орынбасары Бибінұр Қартенова.
«Жас Ұлан» қатарына қабылданды
Күні: 15.12.2017, 150 рет оқылды
Жәнібек ауданы орталығындағы Т.Жароков атындағы мектепте «Бірыңғай «Жас Ұлан» балалар мен жасөспірімдер ұйымы» Республикалық Қоғамдық Бірлестігінің қатарына мектеп оқушыларын қабылдау рәсіміне арналған «Менің Отаным-Тәуелсіз Қазақстан» атты салтанатты жиын оздырылды. Жиынға қатысқан аудан әкімінің орынбасары Жақсылық Абдолов мектеп оқушыларын «Жас Ұлан» қатарына қабылдануымен және «Самұрық-Қазына» АҚ компаниялар тобы ұйымдастырған жобада облыс бойынша 20 үздік мектептер қатарынан көрініп, еуропалық үлгідегі спорттық жабдықтарды ұтып алуымен құттықтап, білім ордасының ұжымына білім мен спортта жаңа табыстар тіледі. Салтанатты шарада, сондай-ақ ардагер ұстаз Қабаш Жүнісов сөз сөйлеп, мектеп мұғалімдері мен оқушыларға жемісті еңбек пен сапалы білім биігіне жете берулеріне тілектестігін білдірді. Жиында «Жасұлан» ұйымына қабылданған оқушыларға галстук пен төс белгі табысталды. Салтанатқа жиналғандар мектептің спортзалындағы жаңа үлгідегі спорттық құрал-жабдықтармен танысты.
Рухани жаңғыру – елдіктің тірегі
Күні: 15.12.2017, 178 рет оқылды
Астана қаласы Білім басқармасының ұйымдастыруымен жалпы орта, қосымша, техникалық және кәсіптік білім беру ұйымдарының білім алушылары, студент жастар, білім беру ұйымдарының педагогтері мен оқытушыларының  қатысуымен  аталмыш тақырыпта  республикалық ғылыми жобалар байқауы оздырылған болатын.
Елбасы Н.Ә.Назарбаевтың «Болашаққа бағдар:рухани жаңғыру» атты  бағдарламалық мақаласын педагогтар арасында кеңінен насихаттау, жастардың бойында Тәуелсіз Қазақ Еліне деген құрметті күшейту, оқушылардың ұлттық, патриоттық санасын оята отырып, отансүйгіштік сезімін қалыптастыру;   Жастарға Елбасы мақаласының негізгі   қағидасын насихаттау, жасөспірімдердің зерттеушілік, ғылыми ойлау қабілеттерін дамыту, оқушылардың инновациялық әдістері мен шығармашылық әлеуетін қалыптастыру мақсатын көздеген байқауға әріптесіміз, ҚР Журналистер одағының мүшесі, А.Оразбаева атындағы ЖББНМ-нің жоғары санатты тарих пәнінің мұғалімі Меңдігүл Фазылова  қатысып,  «Рухани жаңғыру – ұлттық жаңғырудың бастауы» аталымы бойынша «Қисапсыз жау көрінсе, түршігіп беті қайтпаған…» тақырыбындағы ғылыми-зерттеу мақаласын ұсынды.
Қабырғадан қан аққызған, толарсаққа мұз қатқызған сұрапыл соғыс жылдарында Сталинград майданының ең жақын тылы болған Жәнібек  ауданынан майданға алынып, жас ұрпақтың жарқын болашағы үшін оқ пен оттың ортасында жас өмірлерін қиған жерлес майдангерлер мен алапат от кешуде өшпес ерліктің үлгісін көрсеткен соғыс ардагерлерінің, отты жылдардың ойранында  елде жанқиярлық жұмыс жасаған тыл еңбеккерлерінің  ерлік, өмір жолдарын дәйектеген, РФ Қорғаныс Министрлігінің Орталық архивіндегі «ОБД-Мемориал», «Подвиг народа» сайттарындағы  қорлармен жұмыстана отырып жазған зерттеу мақаласы  үшін  Меңдігүл Ғарифоллақызы  Астана қаласы Білім басқармасының басшысы  А. Жанғозиннің  Алғыс хатымен марапатталды.
Әрдайым шығармашылық ізденіс үстінде жүретін Меңдігүл Ғарифоллақызына   мықты денсаулық тілей отырып, қаламыңызға тың, өзекті тақырыптар ілініп, шәкірттеріңіздің жетістігіне қуана беріңіз дейміз.
Жоба байқауында үздік шықты
Күні: 15.12.2017, 200 рет оқылды
Жәнібек ауданы орталығындағы №1 мектеп-лицей «Самұрық-Қазына» АҚ компаниялар тобы   «Менің Елім» әлеуметтік инвестициялар бағдарламасы ауқымында өңірлерде ұйымдастырып, осыған сәйкес Батыс Қазақстан облысының орта білім беру ұйымдары арасында өткізілген «Биіктерге бірге» үздік спорттық жоба байқауына қатысып, «М+ типті спорттық жабдықтар кешенін алу» сертификаты мен еуропалық үлгідегі спорттық жабдықтар кешенін иемденді. Аудан әкімінің орынбасары Жақсылық Абдолов  аталған білім ордасында оздырылған салтанатта мектеп-лицей  ұжымын осындай жетістігімен құттықтады. –Бүгінгі ел Тәуелсіздігі күнімен орай өткізіліп отырған шарада «Самұрық-Қазына» АҚ компаниясы тобының ұйымдастырған жобасында Сіздердің мектебіңіз осыған қатысқан 300-ге жуық мектептердің арасында 20 үздік мектептердің қатарына қосылып, спорттық жабдықтар кешеніне ие болды. Бұл үлкен жетістік. Алдағы уақытта зор денсаулық кепілі-спортпен ұдайы шұғылданып, жарыстарда жеңісті күндеріңіз көп болсын,-деді ол. Жиынға қатысушылар бұдан әрі мектептегі жас спортшылардың өнерін тамашалап, көрді.
Келелі кеңестен көрікті ой түйдік
Күні: 15.12.2017, 150 рет оқылды
Кеше  еліміздің бас ордасы Астана қаласында  «Қазақстан» орталық  концерт залында  республикалық  «Туған тіл! Туған жер! Туған ел!»  атты  Қазақстан  патриоттар форумы оздырылды. Мәдениет  және спорт министрлігінің  жауапты хатшысы  Ержан Уәлиев  кеш шымылдығын ашып, форум қонақтарын тәуелсіздік мерекесімен құттықтады. Халық қаһарманы, «Fokker -100» әуе кемесінің  командирі Дмитрий Родин, ҚР Парламент  мәжілісінің  депутаты, Ауған соғысы  ардагері,  Ауған  соғысы  ардагерлер   қауымдастығы  төрағасының бірінші орынбасары Бақытбек Смағұл,  олимпиада  чемпионы  Бақтияр Артаев,  белгілі журналист  Қанат Әуесбай, Италия мемлекетінің Милан қаласындағы  Букони университетінің  лекторы, қазақ, орыс, неміс, итальян,  чех,  ағылшын, француз, монғол тілдерінде еркін сөйлейтін полиглот қандасымыз  Әйгерім Болатқызы сөз сөйледі. БҚО  ішкі саясат  басқармасы басшысының орынбасары Серік Мәметанов  облыстан 12 делегация мүшесін бастап барған болатын. Батысқазақстандық әскери қызметкер  Қуаныш Сайлауовқа  «Туған жерім – ғұмырым» аталымы бойынша марапатты  Халық қаһарманы, генерал-лейтенант Бақытжан Ертаев  табыстады. Форум елімізге танымал өнер жұлдыздарының концертіне ұласты. Осынау шараға баруыма қолдау білдірген «Жайық Пресс»  ЖШС-ның директоры Жантас Сафуллинге, Жәнібек ауданының әкімі Азамат Сафималиевке  алғысымды білдіремін.
Өнегелі ене, аяулы келін
Күні: 15.12.2017, 310 рет оқылды
Жәнібек аудандық Ардагерлер үйінде  аудандық  «Аналар  кеңесі»  және  «Жәнібек әйелдері»  қоғамдық  бірлестігінің  ұйытқы болуымен  «Өнегелі ене, аяулы келін» тақырыбында дөңгелек үстел оздырылды. Масановтар, Ахмулдиндер, Тұңғатаровтар,  Тұмановтар, Мұстаевтар, Халеновтар, Боранбаевтар отбасының отанасы мен келіндері  шаңырақтағы сыйластық, отбасылық құндылық хақында тұшымды ой-пікірлерімен бөлісті. Келіндердің қолынан шыққан дәм қойылған дастарқан басында емен-жарқын әңгіме өрбіп, Улия Тұманова   жиылғандарға бата берді. Психологиялық тренинг  ұйымдастырылып, алдағы атқарылар іс-шаралар туралы ұсыныстар талқыланды.
Күні: 15.12.2017, 268 рет оқылды
Кеше Жәнібек ауданының әкімдігінде аудан әкімі Азамат Сафималиевтің төрағалық етуімен Саяси кеңестің кеңейтілген отырысы өтіп, оған аудандық мәслихаттың депутаттары, мекеме-ұйым басшылары, құқыққорғау органдарының қызметкерлері мен үкіметтік емес ұйымдардың өкілдері қатысты. Отырысты кіріспе сөзбен ашқан Азамат Сафималиұлы ауданымызға арнайы іссапармен келген «Нұр Отан» партиясы Батыс Қазақстан облыстық филиалы төрағасының бірінші орынбасары Серік Сүлейменге сөз кезегін берді. Ол өз сөзінде Елбасы тапсырмасын орындау бағытында облыстық филиал, атқарушы және өкілетті билік тарапынан атқарылып жатқан жұмыстарға тоқтала келе, «Нұр Отан» партиясы Жәнібек аудандық филиалы төрағасының бірінші орынбасары болған Асхат Молдағалиевтің өз қызметін абыроймен атқарғанын айтып, оған облыстық филиалдың алғыс хатын салтанатты түрде табыс етті. Сондай-ақ Серік Кенжебекұлы аудан әкімінің ұсынысымен және облыс әкімінің қолдауымен Біржан Қуанәлиевтің Орталық аппаратта тест сынағынан өтіп, Төраға бұйрығымен «Нұр Отан» партиясы Жәнібек аудандық филиалы төрағасының бірінші орынбасары болып тағайындалғандығын жеткізді және оның филиал жұмысын алға бастыруда лайықты қызмет атқаратынына сенім білдірді. Отырыс барысында сөз сөйлеген аудандық мәслихаттың хатшысы Тахир Қадимов, аудандық қоғамдық кеңестің төрағасы, еңбек ардагері Бекет Әліпқалиев, аудан басшысы Азамат Сафималиев Біржан Қуанәлиевтің жаңа қызметіне табыс тілеп, партия жобалары мен мемлекеттік саясатты алға апаратынына сенім білдірді.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті